Սպիտակ համայնքի ղեկավար Քաջայր Նիկողոսյանի շնորհավորական ուղերձը Սոցիալական աշխատողի օրվա առթիվ

————————————————————

Սոցիալական ապահովության բնագավառի հարգե՛լի աշխատողներ, սրտանց շնորհավորում եմ ձեզ մասնագիտական տոնի՝ Սոցիալական աշխատողի օրվա առթիվ։

Սոցիալական աշխատողը՝ մարդկային բարձր որակներով ու մասնագիտական հմտություններով օժտված անձ է, որի աշխատանքի առանցքը մշտապես եղել է և շարունակում է լինել հասարակության խոցելի խավերի իրավունքների պաշտպանությունն ու նրանց արժանապատիվ կյանքի ապահովումը:

Օրը լավ առիթ է անդրադառնալու սոցիալական աշխատողի առաքելությանը ու նրա կարևոր դերակատարմանը մեր հասարակությունում և համայնքում։

Ձեր աշխատանքն անգահատելի էր հատկապես մեր հայրենիքի համար օրհասական պահերին` պատերազմի ու համավարակի, արցախահայության տեղահանության և հարենիքում ապաստան գտնելու օրերին։

Երախտապարտ եմ ձեզ ձեր բարդ և լարված աշխատանքը պատվով կատարելու, համբերության համար։

Սոցիալական աշխատանքը շարունակաբար զարգացող և մշտապես արդիական աշխատանք է։

Հարգելինե՛րս, մասնագիտական տոնի առիթով մաղթում եմ ձեզ տոկունություն, անկոտրում կամք և համբերություն` ձեր առջև ծառացած խնդիրների լուծման և հանրօգուտ նախաձեռնությունների իրականացման գործում։ Եվս մեկ անգամ շնորհավորում եմ Ձեզ մասնագիտական տոնի առթիվ, մաղթում քաջառողջություն, երջանկություն, հաջողություններ կյանքում, ինչպես նաև՝ ձեր պատվաբեր ու դժվարին աշխատանքում: